აია-სოფიაშ ოხიდა

აია-სოფია (თაშნეშე ჰაგია-სოფია, ასე აია-სოფიაშ მუზეუმი) — ჸოფილი ბიზანტიური მართლმადიდებელური ოხვამე, ნამუთ მოგვიანაფათ მეჩეთო გჷნიკეთჷ ოსმალეფიშით, ასე — მუზეუმი რე ნოღა სტამბოლს, თურქეთის. თის უნივერსალურო მოსოფელიშ ართ-ართ არძაშე დიდებულ დგჷმილო მირჩქინანა დო შხირას მოსოფელიშ მაბრუო სამანცარობათ მიშინუანა. კონსტანტინოპოლიშ დონთხაფაშ ბორჯის, თიში ოსმალეფიშ ხეშა გინულა ბერძენული მართლმადიდებელური ქირსიანული რწუმაშო უდიდაშ ტრაგედიათ რე მერჩქინელი. ვინდარო კონსტანტინოპოლი დანთხუდჷნ, ართ-ართი უთარაში მართლმადიდებელური ოხიდა რდჷ. ჯოხო წიმინდე სოფია ბერძენულშე ითანგჷ, მუჭოთ წიმინდე სიჭკვერა დო ენძღვიებჷ წიმინდე სუმელაშ მაჟირა იპოსტასის, ზოხოიან ღორონთიშ ზიტყვას (ბერძენ:Λόγος), ღორონთ იოსე ქირსეს, მუჭოთ ღორონთიშ წიმინდე სიჭკვერას. ოხიდაშ ჯოხო მოურს ბერძენულშე - Αγία Σοφία. თიში ლათინური ექვივალენტი რე Sancta Sophia, თურქული - Ayasofya. 2006 წანას, აია-სოფიაშ მეჩეთის გეახალჷ მაჰმადიანური რელიგიური რიტუალეფიშ მანჯებაქ. გალერეა რესურსეფი ინტერნეტის შეგილებუნა ქოძირათ მედიაფაილეფი თემაშე „აია-სოფია“ ვიკიოწკარუეს. აია-სოფიაშ ისტორია ფოტოგალერეა